kardosdrur/scandi-wiki huggingface dataset:
Een stor familie

Een stor familie er en dansk tv-serie i 12 afsnit, udsendt første gang i 1982-1983. Serien blev instrueret af Bent Mejding, mens manuskriptet på skift blev forfattet af Lise Nørgaard, Paul Hammerich og Jane Aamund. Serien er produceret af Nordisk Film for Danmarks Radio.

Serien handler om Holly-Gruppens fjerde division, et typisk kontormiljø fra starten af 1980'erne. Her følges personalet i forskellige pudsige situationer, mens de er på arbejde. Det nævnes, at Holly-gruppen startede som en sæbefabrik i Haraldsgade på Nørrebro i København.

Faste medvirkende 

Kirsten Rolffes som Rigmor Gramme
Paul Hagen som bogholder Sigurd Henriksen
Ilse Rande som sekretær Marianne Laursen
Helle Hertz som Jette Nielsen
Søren Pilmark som udviklingschef, civiløkonom Bjarne Birger Bruun, kaldet "3B"
Bjørn Puggaard-Müller som direktør Hans Ruf Andersen
Marguerite Viby som rengøringsassistent Olga Mortensen, kaldet "Morten"
Lene Poulsen som Sanne Olsen
Søren Sætter-Lassen som bud Jan Madsen
Ole Thestrup som ejendomsinspektør Erik Jensen

Øvrige medvirkende 

Susse Wold som advokat (afsnit 5) og senere sekretariatschef (fra afsnit 6) Karen Westh 
Lisbet Dahl som fysioterapeuten
Helge Kjærulff-Schmidt som pensionistbud Valdemar Lemcke
Hardy Rafn som personalechef Johan Siliam 
Lily Broberg som direktørfrue Illona Ruf Andersen
Grethe Sønck som tillidskvinden Viola Jørgensen
Olaf Ussing som bestyrelsesformand admiral Emil Eberfeldt
Peter Schrøder som civiløkonom Preben Nielsen, Jette Nielsens mand
Anders Bircow som assistent Henrik Holst i afsnit 1. 
Dan Turèll som den klagende kunde, Olsen i afsnit nr. 5.
Benny Poulsen som økonomidirektør Schrøder, i afsnit nr. 4, 6, 7, 8, 9.
Vibeke Hastrup som kontorassistent Annemarie Andersen
Alvin Linnemann som dørmand og alt-mulig-mand
Jeanne Boel som Lis, receptionist
Preben Ravn som bedriftslæge Møller
Vera Gebuhr som utilfreds kunde
Grethe Holmer som Moster Lis
Max Hansen Jr. som Thomas, Sannes kæreste
Solveig Sundborg som dame på gaden
Linda Laursen som receptionist
Louis Miehe-Renard som Pastor Madsen
Birger Jensen som låsesmeden
Preben Neergaard som Max
Karen Marie Løwert som Ina Winckelhorn
Marianne Mortensen som Ilse 
Peter Steen som advokat Lauritzen
Gerz Feigenberg som Benny Lund, sekretær

Afsnit 
 Familien
 Ret ryggen
 Strakt karriere
 Kærlighedens veje (sendt første gang 1. januar 1983)
 En fremmed fugl (sendt første gang 8. januar 1983)
 Sorteper (sendt første gang 15. januar 1983)
 Nattegæsten
 Det ordner sig
 Intern kommunikation 
 Ingliss iz mai bæst
 Spadseret af
 En fri mand

Musik 
Seriens musikalske tema er en rumba spillet på elektroniske instrumenter. Ud over et enkelt og iørefaldende synthesizer-tema høres også lyden af en mekanisk skrivemaskines typeanslag, marginklokke og vognretur. Musikken er skrevet og indspillet af Joachim Ussing.

Eksterne henvisninger 
 Een stor familie  på DR Bonanza
 

DR-serier
Danske tv-serier fra 1980'erne
Komedieserier fra Danmark
Bonanza
Międzyrzec Podlaski

Międzyrzec Podlaski er en by i Polen, og hovedstad i voivodskabet Lubelskie. Byen ligger ved floden Krzna.

Byer i Polen
Mor er major

Mor er major er en dansk tv-serie i 6 afsnit, der blev udsendt første gang i 1985. Instruktionen stod Jesper Klein for og manuskriptet blev skrevet af Lise Nørgaard. Serien handler om en kvinde, der udnævnes til major i hæren, hvilket ikke er velset hos alle. Helle Hertz ses i den store hovedrolle.

Medvirkende 
Blandt faste medvirkende kan nævnes:

Helle Hertz: Karen E. Andersen
Flemming Jensen: Jesper 
Jørgen Reenberg: Oberst Løve 
Lillian Tillegreen: Fru Holger Madsen
Henrik Koefoed: Svendsen
Kurt Ravn: Premierløjtnant Jørgensen
Finn Nielsen: Benny
Christoffer Bro: Helmuth
Holger Juul Hansen: Postmester Julius Larsen
Vera Gebuhr: Fru Betty Larsen
Ulla Henningsen: Vera
Olaf Nielsen: Henry Lund, skoleinspektør
Birthe Neumann: Thyra Lund, skoleinspektørens kone
Kai Løvring: Oberst Arthur Gram

Øvrige medvirkende 
 Otto Brandenburg: Fuus, bartender
 Michael Carøe: Jensen, soldat
 Søren Sætter-Lassen: Blågaard, soldat
 Hans Henrik Bærentsen: Futte, soldat
 Kurt Ravn: Premiereløjtnant F. Jørgensen
 Jess Ingerslev: Nielsen, seniorsergent 
 Claus Nissen: Døffel, oversergent
 Ulf Pilgaard: Sekretær for oberst Gram
 Jesper Klein: Weekendfar
 Martin Vieth: Kenneth, skoleelev
 Ghita Nørby: Marianne Løwe
 Grethe Holmer: Fru Bøverling
 Lene Brøndum: Solaima, servitrice
 Benny Hansen: Kroværten
 Henning Sprogøe: Svanse, soldat
 Jan Gustavsen: Johansen, soldat
 Kim Jansson: Østergaard, soldat
 Morten Lorentzen: Ole
 Tom McEwan: Lastbilschauffør
 Lone Kellermann: Fru Mogensen
 John Larsen: Villy
 Therese Brink Jacobsen: Mette
 David Buch: Frederik
 Annegine Federspiel: Veras veninde
 Theis Gail: Bruno Svendsen
 Ole Dupont: Folkeskolelærer

Afsnit 
 "Til lykke til lykke"
 "Et lærestykke"
 "En varm dag"
 "På flere fronter"
 "Krigsstien"
 "Kvindens plads"

Eksterne henvisninger 
 Mor er major på DR Bonanza
 Serien kan ses på dr.dk/tv 
 

Tv-serier fra Danmark
DR-serier
Danske tv-serier fra 1980'erne
Bonanza
Gærum

Gærum er en lille by i Vendsyssel med , beliggende i Gærum Sogn.  Byen ligger i Frederikshavn Kommune. Gærum er beliggende 7 km kilometer sydvest for Frederikshavn, 12 km nordvest for Sæby og 30 km øst for Hjørring. Byen har kun 8 km til motorvej E45.  

Gærum er omgivet af et bakket landskab. Ved Gærum findes naturområder som Gærum Bakker, Gærum Plantage, Katsig Mose og Vendsyssels næsthøjeste punkt Kig-Ud på 122 meter. Byen har 5 natur- og kulturstier på alt fra 2 km til 10 km, der giver rig mulighed for at udforske naturen i området.

Byen er kendetegnet ved rigt foreningsliv med mulighed for både fodbold, svømning, gymnastik, spejder og bueskydning. Gærum Skole er byens kulturcenter, hvor der er skole fra 0-6 klasse, SFO og børnehave, samt vuggestue. Midt i byen ligger naturlegepladsen, Tumlepladsen.

Byen har et lille velfungerende handels- og erhvervsliv med dagli brugs, autoforhandler, smykkeforretning, entreprenører, dyrelæge og mindre håndværksforretninger. I Gærum ligger den børsnoterede fibervirksomhed Roblon A/S.

Hvert år afholder KFUM-spejderne i Gærum loppemarked. Loppemarkedet er landsdelens største.

I 2013 fejrede Gærum 125 års jubilæum.

Se også 
 Gærum Kirke

Eksterne henvisninger 
 Gaerumby.dk
 Frederikshavn Kommune

Kilder 

Byer i Frederikshavn Kommune
Blanka af Kastilien

Blanka af Kastilien (født 1188 i Palencia, død 27. november 1252 i Paris). Hun var den tredje datter af Kong Alfons 8. af Kastilien og Eleonora af England. Som Kong Ludvig 8.'s hustru blev hun dronning af Kongeriget Frankrig

Da hun var 12 år, blev hun i år 1200 gift med tronarvingen Ludvig af Frankrig i år 1200. De fik 13 børn, bl.a. Ludvig 9. i 1214. I 1223 arvede Ludvig Frankrigs trone som Ludvig 8.

Da han døde i 1226, regerede Blanka for deres søn Ludvig 9. (Ludvig den Hellige), som var 12 år gammel. Hun regerede, til han blev voksen og tog over formentlig i 1234. Blanka havde imidlertid fortsat stor indflydelse. Mens Ludvig 9. var på korstog i Egypten, var hun regent. 

Blanka havde store politiske kundskaber, og hun kunne splitte den stærke adelsopposition i landet. Hun fik derfor et dårligt ry.

Børn 
 Blanka (1205 – døde kort efter).
 Filip (9. september 1209 – før juli 1218), forlovet i juli 1215 med Agnes af Donzy.
 Alfons (f. and d. Lorrez-le-Bocage, 26. januar 1213), tvilling til Johan.
 Johan (f. and d. Lorrez-le-Bocage, 26. january 1213), tvilling til Alfons.
Ludvig 9. (Poissy, 25. april 1214 – 25. august 1270, Tunis), konge af Frankrig efter sin far.
 Robert, (25. september 1216 – 9. februar 1250, dræbt under Slag, Manssurah, Egypten), greve af Artois.
 Filip (20. februar 1218 – 1220).
 Johan (21. juli 1219 – 1232), greve af Anjou og Maine; forlovet i marts 1227 med Yolanda af Bretagne.
 Alfons (Poissy, 11. november 1220 – 21. august 1271, Corneto), greve af Poitou og Auvergne, og gennem ægteskab, greve af Toulouse.
 Filip Dagobert (20. februar 1222 – 1232).
 Isabella (marts 1224 – 23. februarr 1270).
 Stefan (slutningen af 1225 – begyndelsen af 1227).
Karl 1. Sicilien (21. marts 1226 – 7. januar 1285), greve af Anjou and Maine, gennem ægteskab greve af Provence og Folcalquier, og konge af Sicilien.

Referencer

Eksterne henvisninger 

Dronninger af Frankrig
Kongelige fra Spanien
Dronningemødre
Martin Retov

Martin Retov (født 5. maj 1980) er en tidligere dansk fodboldspiller og nuværende 1. assistent for Brøndby IF's førstehold.

Han spillede som aktiv for Rishøj Boldklub, Køge Boldklub, Brøndby IF, AC Horsens og tyske Hansa Rostock. Sidenhen startede han sin trænerkarriere som assistent for AGF's U/17-hold, inden han blev assistent for Brøndby IF's U/17-hold.

Klubkarriere 
Matin Retov spillede i Brøndby IF med nummer 9 på midtbanen, og sammen med Brøndby IF vandt han et dansk mesterskab og tre gange den danske pokalturnering. Han blev kåret til årets spiller i Brøndby IF i år 2004. Han blev i sommeren 2008 solgt til den tyske 2. Bundesliga-klub Hansa Rostock, hvor han også senere blev udnævnt til anfører. Efter at klubben rykkede ned i 3. Liga i sommeren 2010 blev han dog fritstillet af holdet.

Den 6. juli 2010 blev Retov præsenteret på en to-årig kontrakt som ny spiller i Superliga-klubben AC Horsens, hvor han forblev, til han opgav den aktive karriere i sommeren 2015.

Trænerkarriere

AGF 
Efter at have opgivet sin aktive spillerkarriere blev han i august 2015 præsenteret som ungdomstræner i AGF.

Brøndby IF 
I april 2016 blev det annonceret, at Retov returnerede til Brøndby IF nu som træner. Han blev udpeget som ny træner for U/17-holdet. Efter Tamás Bódog forlod rollen som assistenttræner for Brøndby IF's førstehold, blev Retov ny midlertidig assistenttræner i marts 2017. Han skrev under på en kontrakt gældende frem til sommeren 2017. I maj 2017 blev aftalen så gjort permanent.

Da Alexander Zorniger blev fyret den 18. februar 2019, blev Retov indsat som ny midlertidig cheftræner for den resterende del af sæsonen. Han fik Matthias Jaissle som assistenttræner. Efter Niels Frederiksens ansættelse som cheftræner i Brøndby blev Retov igen assistenttræner

Referencer

Eksterne henvisninger 

 Superligastatistik på danskfodbold.com
 

Fodboldspillere fra Danmark
Fodboldspillere fra Køge Boldklub
Fodboldspillere fra Brøndby IF
Fodboldspillere fra FC Hansa Rostock
Fodboldspillere fra AC Horsens
Fodboldtrænere fra Brøndby IF
Personer fra Rødovre
Kastilien

Kastilien er den centrale region i Spanien. Den spanske hovedstad Madrid ligger i regionen. Navnet kommer af de mange slotte (Castillos), der ligger der.

Regionen består af tre selvstyrende områder, Castilla y León, Madrid og Castilla-La Mancha.

Se også 
 Kongeriget Castilien
 La Mancha

Subnationale enheder i Spanien
Skorpionspark

Et skorpionspark er en alternativ redning første gang udført af den farverige colombianske fodboldmålmand René Higuita i en træningskamp mod England på Wembley i 1995. Higuita kastede sig fremad og reddede bolden med fødderne bøjet op over ryggen.

Kilder 

Fodboldteknik
Vinter-OL 1940

Vinter-OL 1940 skulle have været afholdt i Sapporo, Japan, men legene blev aldrig holdt pga. udbruddet af 2. verdenskrig. Officielt ville de have heddet De V Olympiske Vinterlege. 

Sapporo blev valgt til at afholde legene, men Japan måtte give rettigheden tilbage til IOC, da den anden japansk-kinesiske krig brød ud i 1937. IOC besluttede så at give legene til St. Moritz, Schweiz, men grundet uenigheder mellem den schweiziske organisation og IOC blev legene frataget dem igen. IOC gav dernæst legene til Garmisch-Partenkirchen, Tyskland. Men tre måneder senere brød 2. verdenskrig ud, og legene blev aflyst i november 1939.

St. Moritz afholdt senere vinter-OL 1948, og Sapporo afholdt vinter-OL 1972. Garmisch-Partenkirchen havde tidligere været vært for vinter-OL 1936.

Ekstern henvisning 
 Officiel rapport fra organisationskomiteen  (PDF, 12 MB)

1940
Sport i 1940
Sapporo
Vinter-OL 1944

Vinter-OL 1944 blev aflyst pga 2. verdenskrig. Legene ville officielt have heddet De V olympiske vinterlege (grundet aflysningen af Vinter-OL 1940).

Legene skulle have været afholdt i 1944 i Cortina d'Ampezzo, Italien. Den italienske by havde i juni 1939 vundet retten til at afholde legene, men grundet udbruddet af 2. verdenskrig blev legene aflyst. Cortina d'Ampezzo afholdt senere Vinter-OL 1956.

1944
Sport i 1944
Lars Pingel

Lars Pingel (20. januar 1971 – 13. juni 1997 i Næstved) var en dansk cykelrytter for det nu lukkede Team Acceptcard. Lars Pingel, som var søn af den tidligere nordiske mester Ole Pingel, døde af en blodprop i hjertet 13. juni 1997, 26 år gammel.

Eksterne henvisninger 
 

Mandlige cykelryttere fra Danmark
25. århundrede f.Kr.

(26. århundrede f.Kr. – 25. århundrede f.Kr. – 24. århundrede f.Kr. – andre århundreder)

(4. årtusinde f.Kr. – 3. årtusinde f.Kr. – 2. årtusinde f.Kr.)

Begivenheder 
 2900 f.Kr. – 2334 f.Kr. -- Mesopotamiske krige i den Tidlige Dynastiske periode
 2494 f.Kr. – Enden på det fjerde dynasti og begyndelsen på det femte dynasti i Ægypten. Farao Shepseskaf døde og farao Userkaf påbegyndte sin regeringstid.
 2450 f.Kr. – Enden på den Tidlige Dynastiske IIIa periode og begyndelsen på den Tidlige Dynastiske IIIb periode i Mesopotamien.

Betydningsfulde personer

Opfindelser, opdagelser o.a. 
 Harappa civilisationen dækkede, da den var på sit højeste, et område på omkring 480.000 km². Dets midte var ved dalen ved Indusfloden i Pakistan, men der var bosættelser spredt helt til Makrankysten, Baluchistan, Afghanistan, det østlige Punjab, Kutch og Saurashtra. De havde byer som Harappa, Mohenjo-Daro, Kalibangan og Dholavira, havne som Lothal, Sutkagen-dor og Sotka-koh og mange landsbyer.

År
Århundreder
Tryghed & Tristesse

Tryghed & Tristesse er et odenseansk pladeselskab, som har udgivet musik med Pluto, Munck/Johnson, De Må Være Belgiere, The Silent Section og End Of Your Garden. Pladeselskabets navn stammer fra en sang af Olesen-Olesen.

Pladeselskaber fra Danmark
Auditorium (pladeselskab)

Auditorium er et dansk pladeselskab startet af musikeren Nikolaj Nørlund. Auditorium har udgivet musik med Lise Westzynthius, Superjeg, Sune Rose Wagner, Niels Skousen, Martin Ryum, Test, Jens Unmack, Ulige Numre, I Got You On Tape, Rhonda Harris, 1 2 3 4, Ulla Henningsen, På Danske Læber og Nikolaj Nørlund selv.

Auditorium er knyttet til det Universal-ejede A:larm Records

Pladeselskaber fra Danmark
Universal Music Group
Okay Tone

Okay Tone var i slutningen af 1990'erne et musikprogram på DR2 med Vigga Svensson som værtinde og den aldrende Besse som reporter. Sidstnævnte nåede bl.a. at interviewe Mew og Stuart Staples fra Tindersticks, men afgik senere ved døden, hvilket sammen med skuffende seertal var medvirkende til at programmet stoppede. 

Okay Tones eksperimenterende lyssætning og måden Svensson blev filmet i vidvinkel var meget tidstypisk. Derudover huskes programmet også for løbende at vise musikvideoer fra satiregruppen Gramsespektrum.

Den kreative og visuelle producer på Okay Tone var Yrsa Wedel og fotografen Jesper Jon.

I det nye årtusinde fik Okay Tone en slags afløser på DR2 i form af det mere traditionelle Musikprogrammet.

DR-programmer
Ugli

Ugli er en jamaicansk citrusfrugt. Den menes at være en selvopstået krydsning mellem appelsin, mandarin og grapefrugt. Den blev første gang dyrket i Brown's Town i Jamaica i 1914.

Uglifrugten har sit navn efter den uindbydende, rynkede, grøngule skal, som sidder løst omkring det orange citruskød. En uglifrugt er lidt mindre end en grapefrugt og har færre kerner. Smagen læner sig mere op ad den søde klementin end den bitre grapefrugt. Frugten har sæson fra december til april. Den bliver solgt i USA, Storbritannien og Europa mellem november og april og kan indimellem fås fra juli til september.

Citrusfrugter
Nytteplanter fået via krydsninger
Citrus
Lettebæk

Lettebæk er en bebyggelse i Odense Kommune beliggende både i Bellinge Sogn og Sanderum Sogn. Bebyggelsen er delt af Lettebækken, der tager sit udgangspunkt et sted i Sanderum Sogn, tilsyneladende ved Højme. Bækken har drevet Lettebæk vandmølle, (anlagt omkring 1850) ved hjælp af en mølledam, hvor vandet kunne opstemmes ved hjælp af et stigbord. Lettebækken munder ud i Odense Å lidt øst for møllen. 

Den lille gård er beliggende ud mod vejen. Dette hus er flyttet ud fra andet sted ca 1850 sammen med et nabohus. De tilhørende jorder var fra begyndelsen lige store. Jorden blev førhen ejet af godset Christiansdal i Dalum

Eksterne henvisninger 
 Historier fra Lettebæk 

Lokaliteter i Odense Kommune
Roy Keane

Roy Keane (født 10. august 1971) er en tidligere irsk fodboldspiller.

Opvækst 
Keanes familie var meget fattig. Faderen søgte arbejde overalt. Hans familie var meget interesseret i sport, især fodbold.

Karriere

Fodboldspiller 
I perioden fra 1991 til 2005 spillede Keane 67 landskampe og scorede 9 mål.

På klubplan var han bl.a. knyttet til Nottingham Forest fra 1990 til 1993, Manchester United fra 1993 til 2005 og kortvarigt Celtic FC i 2006, hvor han sluttede sin fodboldkarriere.

Keane var kendt for sine voldsomme tacklinger, og han fik ofte rødt kort. Han er kendt for sin voldsomme tackling på Alf-Inge Håland, hvor Håland brækkede sit ben.

Træner 
Keane har også forsøgt sig som træner, men han har ikke haft den samme succés, som da han selv spillede. Han blev fyret som træner af Ipswich Town i april 2011.

Referencer 

Fodboldspillere fra Irland
Fodboldspillere fra Nottingham Forest F.C.
Fodboldspillere fra Manchester United F.C.
Fodboldspillere fra Celtic F.C.
Deltagere ved verdensmesterskabet i fodbold 1994
Deltagere ved verdensmesterskabet i fodbold 2002
Alessandro Nesta

Alessandro Nesta (født 19. marts 1976) er en italiensk fodboldtræner og tidligere professionel fodboldspiller. Han har bl.a. spillet for de italienske Serie-A-klubber S.S. Lazio (1993-2002) og AC Milan (2002-2012). Han var udset til at være én af de bærende forsvarsspillere under VM i fodbold 2006, men blev skadet tidligt i turneringen og formåede ikke at blive klar til flere kampe. Han har spillet 78 landskampe for det italienske landshold.

Referencer

Eksterne henvisninger 

 

Fodboldspillere fra AC Milan
Fodboldspillere fra Italien
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Foldning

Foldning har stor anvendelse inden for matematik og især signalbehandling. En foldning er en matematisk operation, hvor to funktioner,  og  forskydes i forhold til hinanden, resulterende i en tredje funktion, , der udtrykker den overlappende mængde af de to funktioner. 

En foldning kan ses som en form for en løbende vægtning af en funktion.

Foldningsoperationen angives ved en  (stjerne)

Foldningsintegralet er givet ved

Binære operationer
Østeuropæisk tid

Østeuropæisk tid (forkortes EET fra Eastern European Time) er en zonetid, der er synonym med tidszonerne UTC+2 eller GMT+2. Tidszonen benyttes i nogle østeuropæiske, nordafrikanske og mellemøstlige lande. De fleste af disse lande benytter sig desuden af østeuropæisk sommertid (Eastern European Summer Time (EEST)), der angives som UTC+3 eller GMT+3.

Brug 

Følgende lande, dele af lande, og områder bruger østeuropæisk tid hele året rundt:

 Egypten siden april 2015; Benyttede EEST fra 1988-2010 og 2014-15
 Kaliningrad oblast i Rusland, siden den 26. oktober 2014, benyttede også EET i 1945 og 1991-2011.
 Libyen siden oktober 2013. Skiftede fra Centraleuropæisk tid, der blev benyttedes i 2012. Benyttede EET året rundt 1980-1981, 1990-1996 og 1998-2012.

Følgende lande, dele af lande, og områder benytter kun østeuropæisk tid om vinteren:
 Bulgarien, siden 1894
 Cypern
 Estland, i årene 1921–40 og siden 1990
 Finland, siden 1921
 Grækenland, siden 1916
 Israel, siden 1948 som Israelsk Standardtid
 Jordan
 Letland, i årene 1926–40 og siden 1990
 Libanon
 Litauen, i årene 1920–40 og siden 1990 med afbrydelse 1998–1999
 Moldavien, i årene 1918–40, 1941–44 og siden 1991
 Nordcypern, siden 2017
 Palestina
 Rumænien
 Syrien
 Tyrkiet, siden 1910 med afbrydelse 1978–85
 Ukraine, i årene 1922–30 og siden 1990

Følgende lande, dele af lande, og områder benyttede tidligere EET:

 Moskva benyttede EET i årene 1922-30 og 1991-92.
 Hviderusland, i årene 1922-1930 og 1990-2011.
 Polen i årene 1918-22.
 Republikken Krim og Sevastopol i perioden 1991-94 og 1996-2014

 Under 2. Verdenskrig indførte Tyskland (CET) i de besatte områder i Østeuropa.

Referencer 

Tidszoner
Østeuropa
Alessandro Del Piero

Alessandro Del Piero (født 9. november 1974 i Conegliano) er en italiensk fodboldspiller, der siden 1995 har spillet 79 landskampe og scoret 27 mål (pr. 9. juli 2006). På klubplan har han været tilknyttet Calcio Padova (1991-1993), hvorefter hans skiftede til Juventus i 1993, hvor han så har spillet 19 år til i 2012, hvor han i en alder af 37 år skiftede til Sydney FC. Hans placering på fodboldbanen er oftest angriber, men han kan også spille som hængende angriber eller offensiv midtbanespiller. Han regnes for en af de bedste italienske fodboldspillere nogensinde.

Biografi 
Han er 1,74 meter høj og vejer 74 kg. Han kendes også under navnene Pinturicchio, Alex, Ale og Godot.

Del Pieros er søn af husmoren Bruna og elektrikeren Gino, der døde i 2001. Han har en 9 år ældre bror, samt en adopteret søster, Beatrice. Han flyttede hjemmefra, da han var 13 år gammel for at spille for en klub i Padova. Der boede han i en lejlighed med 10 andre drenge. Da han blev 18, skiftede han til Juventus efter tilbud fra både Juventus og AC Milan.

Hans første kamp I Serie A var den 12. september 1993 mod U.S. Foggia. Kampen endte 1 – 1, og i den næste kamp mod A.C. Reggiana 1919 scorede han sit første mål for Juventus og i Serie A. Den sæson var han med til at vinde ungdomsligaen i Italien.

Da han blev 18, kom han 10 måneder i hæren.

Han debuterede på det italienske landshold i 1995 mod Estland. 

November 1998 holdt en knæskade ham ude en hel sæson. Skaden kom to dage før hans 24 års fødselsdag i en kamp i Serie A mod Udinese Calcio. Den skade har plaget ham siden, og han er aldrig blevet så hurtig som før. Det var ellers en af hans store styrker tidligere.

Referencer

Eksterne henvisninger 

 

Fodboldspillere fra Italien
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Transports Internationaux Routiers

Transport Internationaux Routiers (forkortes TIR) er en international told-ordning. Ordningen tillader godstransportører at transportere gods gennem lande og kun betale told i destinations-landet. Alternativet er at betale told når godset bringes ind i et transit-land og få tolden refunderet når transit-landet forlades igen.

Transporten skal foregå i en forseglet lastbil eller container uden omlastning. Transporten skal udføres helt eller delvist med vejkøretøjer.

Godstransport
Jean-Pierre Papin

Jean-Pierre Papin (født 5. november 1963) er en fransk tidligere fodboldspiller, der i perioden 1986-1995 spillede 54 landskampe og scorede 30 mål. På klubplan var han bl.a. knyttet til klubberne US Valenciennes, FC Brügge, Olympique Marseille, AC Milan og Bayern München. Fra 2006 har han været træner i RC Strasbourg. Han blev kåret til Europas bedste fodboldspiller i 1991.

Eksterne henvisninger 

 

Fodboldspillere fra Frankrig
Fodboldtrænere fra Frankrig
Fodboldspillere fra Valenciennes FC
Fodboldspillere fra Olympique Marseille
Fodboldspillere fra Girondins Bordeaux
Fodboldspillere fra AC Milan
Fodboldspillere fra FC Bayern München
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1992